

VLADA REPUBLIKE HRVATSKE

Zagreb, 15. prosinca 2021.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
|  **Predlagatelj:** | Ministarstvo rada, mirovinskoga sustava, obitelji i socijalne politike |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog uredbe o dopuni Uredbe o nazivima radnih mjesta i koeficijentima složenosti poslova u javnim službama |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

***Prijedlog***

 Na temelju članka 6. stavka 2. i članka 7. stavka 1. Zakona o plaćama u javnim službama („Narodne novine“, br. 27/01 i 39/09), Vlada Republike Hrvatske je na sjednici održanoj \_\_\_\_\_\_\_\_\_\_\_ donijela

**UREDBU**

**O DOPUNI UREDBE O NAZIVIMA RADNIH MJESTA I KOEFICIJENTIMA SLOŽENOSTI POSLOVA U JAVNIM SLUŽBAMA**

**Članak 1.**

 U Uredbi o nazivima radnih mjesta i koeficijentima složenosti poslova u javnim službama („Narodne novine“, br. 25/13, 72/13, 151/13, 9/14, 40/14, 51/14, 77/14, 83/14 – ispravak, 87/14, 120/14, 147/14, 151/14, 11/15, 32/15, 38/15, 60/15, 83/15, 112/15, 122/15, 10/17, 39/17, 40/17 – ispravak, 74/17, 122/17, 9/18, 57/18, 59/19, 79/19, 119/19, 50/20, 128/20, 141/20, 17/21, 26/21 i 78/21), iza članka 32.a dodaje se članak 32.b koji glasi:

„Članak 32.b

Posebni nazivi radnih mjesta i koeficijenti složenosti poslova u centrima za profesionalnu rehabilitaciju su:

a) Položaji I. vrste

1. ravnatelj 3,201“.

**Članak 2.**

 Ova Uredba stupa na snagu osmoga dana od dana objave u „Narodnim novinama“.

KLASA:

URBROJ:

Zagreb,

 PREDSJEDNIK

 mr. sc. Andrej Plenković

**O b r a z l o ž e nj e**

Centri za profesionalnu rehabilitaciju (u daljnjem tekstu: centri) su javne ustanove za organiziranje i izvođenje usluga profesionalne rehabilitacije osoba s invaliditetom sukladno Zakonu o profesionalnoj rehabilitaciji i zapošljavanju osoba s invaliditetom („Narodne novine“, br. 157/13, 152/14, 39/18 i 32/20).

Usluge profesionalne rehabilitacije, između ostalog, uključuju: procjenu radne učinkovitosti, stručnu podršku i praćenje tijekom obrazovanja, stručnu podršku i praćenje na radnom mjestu, osposobljavanje na radnom mjestu, izradu plana prilagodbe radnog mjesta i uvjeta rada, obrazovanje, osposobljavanje ili usavršavanje s kraćim obrazovnim programom.

Osnivač centara je Republika Hrvatska, a osnivačka prava i dužnosti u ime osnivača obavlja Vlada Republike Hrvatske putem ministarstva nadležnog za rad.

Centar predstavlja i zastupa ravnatelj kojeg, na temelju provedenog javnog natječaja, imenuje upravno vijeće centra uz suglasnost ministra nadležnog za rad.

S obzirom da se radno mjesto ravnatelja centra ne može podvesti pod jedinstvene nazive radnih mjesta propisane člankom 1. Uredbe o nazivima radnih mjesta i koeficijentima složenosti poslova u javnim službama, predlaže se utvrditi posebni naziv za navedeno položajno radno mjesto, s pripadajućim koeficijentom složenosti poslova 3,201. Visina predloženog koeficijenta u skladu je s položajnim radnim mjestima iz Uredbe.

Utvrđivanje radnog mjesta ravnatelja centra potrebno je i radi usklađivanja podataka te uvođenja kontrolnog mehanizma u Registru zaposlenih u javnom sektoru kojeg, sukladno preporuci Državne revizije, planira uvesti Ministarstvo pravosuđa i uprave u suradnji s Financijskom agencijom.

Za provedbu ove Uredbe nije potrebno osigurati dodatna sredstva u državnom proračunu.

Slijedom navedenog, predlaže se donošenje Uredbe o dopuni Uredbe o nazivima radnih mjesta i koeficijentima složenosti poslova u javnim službama.